Žans Pols Belmondo

Žans Pols Belmondo (; dzimis , miris ) bija franču aktieris. Dzimis skulptora un gleznotājas ģimenē. Viens no franču jaunā viļņa ievērojamākajiem aktieriem. Viņa pazīstamākās lomas ir filmās "Līdz pēdējam elpas vilcienam" (1960), "Divas sievietes" (La ciociara, 1960), "Sieviete paliek sieviete" (1961), Les Amours célèbres (1961), Léon Morin, prêtre (1961), That Man from Rio (1964), "Trakais Pjero" (Pierrot le Fou, 1965). Par lomu filmā Itinéraire d'un enfant gâté (1988) Belmondo saņēmis Cēzara balvu. 2011. gadā saņēmis Kannu kinofestivāla goda balvu par mūža ieguldījumu. 2016. gadā Venēcijas kinofestivālā saņēmis goda balvu Zelta lauva.

2006. gadā viņam piešķīra Francijas mākslas un literatūras komandiera ordeni.Žans Pols Belmondo saņem Francijas ordeni . tvnet.lv. Atjaunots: . Apbalvots ar Francijas Goda Leģiona ordeni (komandiera pakāpē, 2007).

 Biogrāfija 
Dzimis Parīzes priekšpilsētā Neijī pie Sēnas, franču skulptora Pola Belmondo un gleznotājas Sāras Raino-Ričardas ģimenē. Bērnībā interesējās par sportu, 1949. gadā uzsāka boksera karjeru, bet vēlāk pievērsās aktiermākslai. 1952. gadā tika uzņemts Parīzes Teātra mākslas konservatorijā, kur mācījās trīs gadus. 1953. gadā uzsāka teātra aktiera karjeru, bet filmējās no 1956. gada. Kļuva slavens pēc piedalīšanās Žana Lika Godāra filmā "Līdz pēdējam elpas vilcienam" (1960), bija viens no pazīstamākajiem franču jaunā viļņa aktieriem. Vēlāk tēloja lomas arī dažādu citu žanru filmās. Savas karjeras laikā piedalījies vairāk nekā 90 filmās. Darbojies arī kā kinoproducents.

Bija precējies divas reizes, kā arī bijis četrās partnerattiecībās. Belmondo kopumā bija četri bērni, tai skaitā, pazīstamais autosacīkšu braucējs Pols Belmondo.

Miris 2021. gada 6. septembrī savās mājās Parīzē, 88 gadu vecumā.

 Pazīstamākās filmas 
 "Līdz pēdējam elpas vilcienam" (À bout de souffle, 1960, režisors Žans Liks Godārs)
 Classe tous risques (1960, režisors Klods Sotē)
 "Divas sievietes" (La ciociara, 1960, režisors Vitorio De Sika)
 "Sieviete paliek sieviete" (Une femme est une femme, 1961, režisors Žans Liks Godārs)
 "Leons Morēns. Mācītājs" (Léon Morin, prêtre, 1961, režisors Žans Pjērs Melvils)
 "Okšķeris" (Le Doulos, 1962, režisors Žans Pjērs Melvils)
 Un singe en hiver (1962, režisors Anrī Vernejs)
 Cartouche (1962, režisors Filips de Broka)
 L'Aîné des Ferchaux (1963, režisors Žans Pjērs Melvils)
 "Vīrs no Rio" (L'Homme de Rio, 1964, režisors Filips de Broka)
 "Trakais Pjero" (Pierrot le Fou, 1965, režisors Žans Liks Godārs)
 "Vai Parīze deg?" (Paris brûle-t-il ?, 1966, režisors Renē Klemāns)
 Le voleur (1967, režisors Luijs Mals)
 "Misisipi sirēna" (La Sirène du Mississipi, 1969, režisors Fransuā Trifo)
 Borsalino (1970, režisors Žaks Derē)
 "Doktors Popols" (Dr. Popaul, 1972, režisors Klods Šabrols)
 "Lieliskais" (Le Magnifique, 1973, režisors Filips de Broka)
 "Staviskis…" (Stavisky..., 1974, režisors Alēns Renē)
 Peur sur la ville (1975, režisors Anrī Vernejs
 "Profesionālis" (Le Professionnel, 1981, režisors Žoržs Lotners)
 L'as des as (1982, režisors Žerārs Urī)
 "Aplaupīšana" (Hold-Up, 1985, režisors Aleksandrs Arkadi)
 "Simts un viena nakts" (Les cent et une nuits de Simon Cinéma, 1995, režisore Anjēze Varda)

 Atsauces 

 Ārējās saites 

Kategorija:1933. gadā dzimušie
Kategorija:2021. gadā mirušie
Kategorija:Odesēnā dzimušie
Kategorija:Franču kinoaktieri
Kategorija:Franču kinoproducenti
Kategorija:Cēzara balvas ieguvēji